# Enterotoxina

Les enterotoxines són el producte del metabolisme de determinades soques microbianes que posseeixen un alt grau de toxicitat per a l'organisme humà. Les enterotoxines són proteïnes de cadena simple no ramificada, generalment compostes per quantitats relativament grans de lisina, tirosina, àcid glutàmic i àcid aspàrtic. Solen no ser termolàbils, és a dir, resisteixen bé la calor, i això fa que moltes de les mesures higièniques habituals no siguin efectives. Són una de les principals causes de les intoxicacions alimentàries. Exemples d'enterotoxines són les denominades enterotoxines estafilocòciques (secretades pel Staphylococcus aureus) A i B, l'enterotoxina colèrica, l'enterotoxina de Clostridium perfringens, l'enterotoxina de Salmonella typhimurium, les enterotoxines Nhe, Hbl i CytK de Bacillus cereus o la toxina botulínica. La seva ingesta, generalment a través de l'aigua o aliments contaminats, és causa de trastorns del tracte gastrointestinal, com ara còlics, gastroenteritis, diarrea, etc. Unes poques d'elles són pirogèniques (produeixen un important augment de la temperatura corporal) i poden, de forma excepcional, provocar hipertèrmia, sèpsia o inclús la mort quan penetren en el cos a conseqüència de ferides o solucions de continuïtat a la pell que faciliten l'accés al sistema circulatori de determinats gèrmens. Les més virulentes, com ara l'enterotoxina estafilocòcica B o la botulínica, formen part de les anomenades armes biològiques.

## Referències

* ↑ Duan, Q; Xia, P; Nandre, R; Zang, W; Zu, G «Review of Newly Identified Functions Associated With the Heat-Labile Toxin of Enterotoxigenic Escherichia coli» (en anglès). Front Cell Infect Microbiol, 2019 Ag; 9, pp: 292. PMID: 31456954. DOI: 10.3389/fcimb.2019.00292. PMC: 6700299 [Consulta: 31 maig 2020].
* ↑ Hernández Rodríguez, M; Sastre Gallego, A «Tratado de nutrición» (en castellà). Ediciones Díaz de Santos, Madrid, 1999; Mar, p: 514. ISBN 978-8479783877 [Consulta: 31 maig 2020].
* ↑ Dinges, MM; Orwin, PM; Schlievert, PM «Exotoxins of Staphylococcus aureus» (en anglès). Clin Microbiol Rev, 2000 Gen; 13 (1), pp: 16–34. PMID: 10627489. DOI: 10.1128/cmr.13.1.16-34.2000. PMC: 88931 [Consulta: 31 maig 2020].
* ↑ Pinchuk, IV; Beswick, EJ; Reyes, VE «Staphylococcal Enterotoxins» (en anglès). Toxins (Basel), 2010 Ag; 2 (8), pp: 2177–2197. PMID: 22069679. DOI: 10.3390/toxins2082177. PMC: 3153290 [Consulta: 4 juny 2020].
* ↑ Bharati, K; Ganguly, NK «Cholera toxin: A paradigm of a multifunctional protein» (en anglès). Indian J Med Res, 2011 Feb; 133 (2), pp: 179–187. ISSN 0971-5916. PMC: 3089049. PMID: 21415492 [Consulta: 24 juny 2020].
* ↑ Freedman, JC; Shrestha, A; McClane, BA «Clostridium perfringens Enterotoxin: Action, Genetics, and Translational Applications» (en anglès). Toxins (Basel), 2016 Mar; 8 (3), pp: 73. PMID: 26999202. DOI: 10.3390/toxins8030073. PMC: 4810218 [Consulta: 31 maig 2020].
* ↑ Wallis, TS; Starkey, WG; Stephen, J; Haddon, SJ; et al «Enterotoxin production by Salmonella typhimurium strains of different virulence» (en anglès). J Med Microbiol, 1986 Feb; 21 (1), pp: 19-23. ISSN 0022-2615. DOI: 10.1099/00222615-21-1-19. PMID: 3512831 [Consulta: 16 juliol 2020].
* ↑ Food microbiology : fundamentals and frontiers. 5th edition, 2019. ISBN 978-1-55581-997-2.
* ↑ Assimacopoulos, AP; Strandberg, KL; Rotschafer, JH; Schlievert, PM «Extreme Pyrexia and Rapid Death Due to Staphylococcus aureus Infection: Analysis of 2 Cases» (en anglès). Clin Infect Dis, 2009 Mar 1; 48 (5), pp: 612-614. PMID: 19191649. DOI: 10.1086/597009. PMC: 2771751 [Consulta: 1r juny 2020].
* ↑ Ahanotu, E; Alvelo-Ceron, D; Ravita, T; Gaunt, E «Staphylococcal Enterotoxin B as a Biological Weapon: Recognition, Management, and Surveillance of Staphylococcal Enterotoxin» (en anglès). Applied Biosafety, 2006 Set 1; 11 (3), pp: 120-126. ISSN 2470-1246. DOI: 10.1177/153567600601100303 [Consulta: 4 juny 2020].
* ↑ Arnon, SS; Schechter, R; Inglesby, TV; Henderson, DA, et al «Botulinum Toxin as a Biological Weapon: Medical and Public Health Management» (en anglès). JAMA, 2001 Feb 28; 285 (8), pp: 1059-1070. ISSN 0098-7484. DOI: 10.1001/jama.285.8.1059. PMID: 11209178 [Consulta: 27 juny 2020].

## Vegeu també

* Toxina Shiga Escherichia coli
* Yersinia enterocolitica
* Clostridium difficile
* Citotoxina
* Salmonel·losi

## Bibliografia

* Fasano, Alessio. Toxins and the Gut: Role in Human Disease (en anglés). Gut, 2002 Maig; 50 (Supl 3), pp: iii9–iii14. PMID: 11953326. DOI 10.1136/gut.50.suppl_3.iii9 [Consulta: 31 maig 2020].
* Lin, Chiou-Feng; Chen, Chia-Ling; Huang, Wei-Ching; Cheng, Yi-Lin; et al. Different Types of Cell Death Induced by Enterotoxins (en anglés). Toxins (Basel), 2010 Ag; 2 (8), pp: 2158–2176. PMID: 22069678. DOI 10.3390/toxins2082158 [Consulta: 31 maig 2020].
* Wang, Haixiu; Zhong, Zifu; Luo, Yu; Cox, Eric; Devriendt, Bert. Heat-Stable Enterotoxins of Enterotoxigenic Escherichia coli and Their Impact on Host Immunity (en anglés). Toxins (Basel), 2019 Gen 8; 11 (1), pp: 24. PMID: 30626031. DOI 10.3390/toxins11010024 [Consulta: 9 juliol 2020].

## Enllaços externs

* Bacteria Toxins: Exotoxins, Endotoxins & Membrane-Damaging Toxins Microbiology, Lecturio Medical; 2018 Oct (en anglès)